Padsterftes oor Paasnaweek aansienlik minder | Maroela Media
Blade Nzimande, minister van vervoer. (Foto: ANA/Jacques Naude)
Padsterftes tydens Paasnaweek het met 40% gedaal in vergelyking met dieselfde tydperk verlede jaar.
Blade Nzimande, minister van vervoer, het gesê 80 ongelukke waarin sterftes voorgekom het, is landswyd aangemeld.
"Groot dalings is aangemeld in KwaZulu-Natal met 13 noodlottige ongelukke en in Gauteng waar 11 noodlottige ongelukke aangemeld is," het Nzimande gesê.
In KwaZulu-Natal het 26 mense op die paaie gesterf en 12 mense is dood in ongelukke op Gauteng se paaie.
"Tussen 18 en 21 April is 104 sterfgevalle aangemeld, 'n daling van 41% van die vorige Paastydperk. Die syfers wys dat met vasberadenheid, gehoorsaamheid aan die basiese padveiligheidsreëls en samewerking tussen die regering en padgebruikers, ons beslis die vlaag padongelukke kan stuit," het Nzimande gesê.
"Dit lyk altyd onmoontlik, tot dit gedoen word."
Die minister het ook motoriste sowel as rolspelers bedank wat saam met die departement van vervoer by padveiligheidsoperasies betrokke was. Daar is veral gefokus op die bekamping van dronkbestuur, sowel as op veiligheidsbewusmakingsprogramme.
"Ons betuig namens die regering ons innige meegevoel aan die families en vriende van diegene wie se geliefdes op die paaie dood is. Ons wens ook spoedige herstel toe aan diegene wat steeds in hospitale of by die huis aansterk.
"Ek het die Padongelukkefonds opdrag gegee om hulp te verleen aan die families van oorledenes en beseerdes in dié moeilike tyd," het Nzimande gesê.
Volgens die minister gaan wetstoepassers en nooddienswerkers op hulle pos bly, met die oog op Vryheidsdag en Werkersdag wat binnekort gevier word.
Sterftesyfers volgens provinsie:
Ek wonder hoeveel mense was op die pad die jaar. Dis dalk in vergelyking nie n groot prestasie nie. Baie mense kan nie bekostig om weg te gaan met die swak ekonomie en petrol prys nie.
Baie geluk met die daling van 40%! Dit is 'n baie groot prestasie. Dankie aan elke beampte wat onverpoosd gewerk het die naweek. Ons hoop volgende jaar op 'n verdere 20%. Vang dronk en onverskilliges bestuurders, en gooi hulle in dit tronk! So jammer dat 'n dronk bestuurder 5.30vm 'n klomp fietsryers in Randburg iewers geploeg het. Een dood en 8 beseer. Hy was so dronk soos 'n lord, en het weggehardloop toe hulle hulle beseerde makkers prober help het. Die fietsryers was baie duidelik sigbaar, en hulle het in die geel streep (wat baie breed is) gery. Dronk bestuurders… Lees meer »
Sigbare polisiëring was baie meer die afgelope Paasnaweek. Ek dink dit het baie gehelp om bestuurders te kry om by die padreëls te hou. Dronkbestuur slaan my dronk! Hoe kan jy aan 'n stuurwiel vat indien jy weet jy het te veel gedrink? Dit is soos om 'n moord te wil pleeg!
Die paaie was besonder stil by ons in die Oos Kaap, seker van die swaar reen, ek dink ook omdat paasnaweek voor die maandeinde val en die prys van brandstof.